Ženská masturbácia
**Masturbácia** alebo **onánia** (ďalšie názvy pozri nižšie) je forma sexuálneho správania spočívajúca v sexuálnom vzrušovaní pohlavných orgánov (u mužov penis, u žien vagína resp. klitoris), príp. aj iných erotogénnych zón (napr. prsníky) vlastnou rukou (autoerotizmus), rukou partnera či partnerky, príp. erotickými pomôckami (napr. u mužov umelou vagínou, u žien umelým penisom) prevažne s cieľom dosiahnuť orgazmus. V širšom zmysle slova sa tu zaraďujú aj iné druhy sexuálneho styku bez penetrácie (petting, orálny sex). Druhom masturbácie je aj autofelácia.

Názvy
-----

Slovenské názvy sú: **masturbácia**, **masturbovanie**, **onánia**, **onanovanie**, **sebaukájanie** (dokonavý vid: **sebaukojenie**), (zriedkavo) **samoukájanie** (dokonavý vid: **samoukojenie**), **ukájanie (sa)** (dokonavý vid: **ukojenie (sa)**); nespisovne alebo staršie: **onania**; zriedkavo **onanizmus**, **ipsácia**; staršie: **sebaprznenie**, **samoprznenie**, **samohana**, **psota**; vulgárne: **honenie (si)**. Etymológie pozri nižšie.

V slangu sa pre mužov používajú aj výrazy: *honiť (si)* [alebo *mastiť (si)* alebo *leštiť (si)*] *bambus* [alebo *brko/čuráka/káčera/pero/péro/vtáka*]. 

Podobný je pojem autoerotika.

Vývoj hodnotenie
----------------

Do začiatku 20. storočia bola masturbácia celospoločensky považovaná za jeden zo smrteľných hriechov a príčin narušenia zdravia. Sexuálna revolúcia v druhej polovici 20. storočia viedla k jej odtabuizovaniu. Vedecká obec ju už nepovažuje za chorobný jav a časť odborníkov ju vníma ako prospešnú. Sebaukájanie naďalej odsudzujú náboženstvá ako kresťanská či islamská a judaistická náboženská náuka.

Výskyt
------

Masturbuje veľa ľudí. Dokazujú to výsledky rozsiahleho výskumu z konca 20. storočia. Podľa tohto výskumu masturbuje viac mužov (94 %) ako žien (80 %). Muži začínajú masturbovať v priemere okolo 12 roku života, ženy často až po puberte.[chýba zdroj]

Formy masturbácie
-----------------

Najčastejším prípadom masturbácie je pohlavné sebauspokojovanie, teda forma autosexuality. Masturbácia môže byť vykonávaná ale aj s prostredníctvom druhej osoby. Popri najčastejšej forme vykonávania masturbácie s použitím ruky existujú sexuálne hračky a masturbačné pomôcky, ktoré môžu byť použité
pre podporu pri masturbácii.

Masturbácia popri pohlavnom styku predstavuje najčastejšiu formu sexuálnej aktivity. Je obľúbená aj ako spoločná sexuálna praktika s partnerom, nakoľko
mnohým ľuďom sa pri pohľade na masturbujúceho partnera zvyšuje sexuálne vzrušenie. Masturbácia predstavuje jednu z možností bezpečného sexu (safer sex), teda sexu, pri ktorom je minimalizované riziko prenosu pohlavných chorôb.

Masturbácia je spôsob sebaútechy po frustrácii alebo sklamaní, keď človek uniká do infantilného sveta predstáv.

Etymológia
----------

Pôvod výrazu *masturbácia* nie je objasnený. Podľa jedného predpokladu vznikol spojením lat. *manus* (ruka) a *stupro* (znásilniť; zneuctiť, zhanobiť), teda vo význame hanobiť sa rukou.[chýba zdroj] Druhou teóriou je spojenie lat. slov *mas* (samec, muž) a *turbare* (v danom význame narúšať, porušovať; rozrušiť, vzrušiť, hnevať, rozčúliť), teda buď ako porušovať mužstvo alebo vzrušovať mužstvo.[chýba zdroj]

Výraz *onánia* alebo *onanovanie* vychádza od biblickej postavy Onana, ktorého uvádza Genezis 38,8-10: *Vtedy Júda povedal Onanovi: „Obcuj so ženou svojho brata, vezmi si ju za ženu a zaisti potomstvo svojmu bratovi!" Keďže Onan vedel, že potomstvo nebude jeho, kedykoľvek obcoval so ženou svojho brata, zakaždým vylieval semeno na zem, len aby neposkytol potomstvo svojmu bratovi.* Tento výraz vznikol nepresným výkladom biblického textu, keďže v skutočnosti Onan praktikoval prerušovanú súlož, kedy semeno vystriekol miesto do manželky na zem.

*Ipsácia* z latinského *ipsa* - samo.

Zdravotné a psychologické efekty
--------------------------------

Ľudia začínajú masturbovať prevažne v puberte, pričom masturbácia je sprevádzaná aj zmenami správania počas procesu (nielen sexuálneho) dospievania. Väčšinou býva podmienená zvedavosťou alebo objavením príjemných pocitov po dotýkaní sa pohlavných orgánov. Odborníci akcentujú pozitíva masturbácie. Pre mužov s predčasnou ejakuláciou je masturbácia vhodným spôsobom, ako sa naučiť ovládať svoje telo.

Masturbácia je považovaná za chorobnú len vtedy, keď je spojená s pudovým núteným výkonom ako napr. verejný exhibicionizmus či závislosť na masturbácii - notorická masturbácia. Niektoré zdroje uvádzajú[chýba zdroj], že ženy, ktoré pravidelne masturbujú majú problém dosiahnuť uspokojenie pri styku s mužom, čo môže aj nemusí narúšať sexuálny život. Notorická masturbácia je považovaná skôr za symptóm ako za príčinu. Závislosť na masturbácii môže byť znakom emocionálnych problémov, ktoré by mali v určitých prípadoch by byť liečené s pomocou psychológa. Ako pri iných zlozvykoch, je potrebné zvážiť príčiny takéhoto správania.. Negatívom prejavom pri zvýšenom sebaukájaní môže byť súčasné zanedbávanie pracovných povinností či iných dôležitých životných úloh. Medzi odborníkmi prebieha diskusia, že či sexuálna závislosť skutočne existuje. Závislosť na masturbácii je považovaná niektorými odborníkmi za symptóm sexuálnej závislosti... Pri zúženej predkožke (fimóze) môže vzniknúť zranenie pri manipulácii, napríklad natrhnutie a podobne.  Pri vyskytujúcej sa fimóze môže byť akákoľvek manipulácia s penisom problematická. Fimózu je možné odstrániť obriezkou. Pri použití cudzích telies pri masturbácii tak žien ako i mužov môže dôjsť k ich uviaznutiu.

Referencie
----------

1. 1 2 3 4 5 6 7 8 9 10  onánia; onanovať. In: Synonymický slovník slovenčiny
2. 1 2  onánia. In:  *Krátky slovník slovenského jazyka*. 5. dopl. a uprav. vyd. Martin : Matica slovenská, 2020. 960 s. ISBN 978-80-8128-261-4. S. 441.
3. ↑  sebaukájanie. In: Slovník slovenského jazyka (Peciar)
4. ↑  onania. In:  *Slovenský náučný slovník*. Ed. Pavel Bujnák. Diel III. N – Ž. Bratislava–Praha : Litevna, 1932. 348 s. S. 44.
5. 1 2  ŠROBÁR, Vavro. *Ľudová zdravoveda*. [s.l.] : Kníhtlačiarsky účastinársky spolok, 1909. 368 s. S. 245.
6. ↑  onanizmus. In: Slovník cudzích slov (akademický)
7. 1 2  onánia. In: Slovník slovenského jazyka (Peciar)
8. ↑  ipsácia. In: Slovník cudzích slov (akademický)
9. ↑  psota. In: Historický slovník slovenského jazyka
10. ↑  bambus, brko, honiť, káčer, leštiť, mastiť, pero, péro. In: ORAVEC, P. Slovník slangu a hovorovej slovenčiny. 2014
11. ↑  Aardweg, G. M. Terapie homosexuality. Praha: Hnutí Pro život ČR, 2003, s. 93.
12. ↑  podľa katolíckeho prekladu; evanjelický preklad Archivované 2014-01-09 na Wayback Machine: *Potom povedal Júda Onanovi: Podľa švagrovského práva vojdi k bratovej žene, vezmi si ju a postaraj sa svojmu bratovi o potomstvo. Onan však vedel, že potomstvo nebude patriť jemu, preto kedykoľvek vošiel k bratovej žene, semeno vypúšťal na zem, aby svojmu bratovi nesplodil potomka. Hospodinovi sa to však nepáčilo, preto aj jeho usmrtil.*
13. ↑  Pšenička, O: Trblietanie dotyku. Prešov: Vydavateľstvo Michala Vaška, 1999, 348 s. ISBN 80-88795-14-1, s. 156.
14. ↑  Schneiderová, S. Som správny chlapec? Bratislava: Mladé letá, 1998, ISBN 80-06-00816-7, s. 100.
15. ↑  Levine M. P. Troiden R. R.. The myth of sexual compulsivity. *Journal of Sex Research*, 1988, s. 347–363. DOI: 10.1080/00224498809551467.
16. ↑  Giles J. No such thing as excessive levels of sexual behavior. *Archives of Sexual Behavior*, 2006, s. 641–2. DOI: 10.1007/s10508-006-9098-3. PMID 17109229.
17. ↑   *University of Pennsylvania Office of Health Education article on masturbation* [online]. Vpul.upenn.edu, [cit. 2011-05-29]. Dostupné online.
18. ↑   *Childrens Medical Office of North Andover, P.C. article on Masturbation in Early Childhood* [online]. Chmed.com, [cit. 2011-05-29]. Dostupné online. Archivované 2007-02-22 z originálu.
19. ↑  Patricia Fawver Ph.D. *Sexual health* [online]. The Sexual Health Network, 01/10/2006, [cit. 2013-09-18]. Dostupné online. Archivované 2011-01-02 z originálu.
20. ↑  Uzel, R. Poradna - sexuologie a gynekologie. Onanie - masturbace (muži). cit. 2014-01-14.
21. ↑   *BBC Relationships: Addicted to sex* [online]. Bbc.co.uk, [cit. 2011-05-29]. Dostupné online.
22. ↑  Fitkin J, Ho GT. Peyronie's disease: current management. *Am Fam Physician*, August 1999, s. 549–52, 554. Dostupné online. PMID 10465229.  Archivované 2010-12-28 na Wayback Machine
23. ↑   *article on Foreskin contraction (phimosis)* [online]. Netdoctor.co.uk, [cit. 2011-05-29]. Dostupné online.

Iné projekty
------------

Commons
* Spolupracuj na Commons Commons ponúka multimediálne súbory na tému **Masturbácia**